## Pravilnik o obrascima i evidenciji o osobnim iskaznicema

### NN 54/1991 (18.10.1991.), Pravilnik o obrascima i evidenciji o osobnim iskaznicema

# MINISTARSTVO UNUTARNJIH POSLOVA

Na temelju članka 13. stavka 4. Zakona o osobnoj iskaznici ("Narodne
novine", broj 53/91), ministar unutarnjih poslova donosi

## PRAVILNIK

### o obrascima i evidenciji o osobnim iskaznicema

Članak 1.

Ovim pravilnikom propisuje se obrazac zahtjeva za izdavanje odnosno
zamjenu osobne iskaznice, obrazac potvrde o podnesenom zahtjevu za izdavanje
odnosno zamjenu osobne iskaznice, obrazac osobne iskaznice, obrazac evidencije
o primljenim zahtjevima te izdanim odnosno zamijenjenim osobnim iskaznicama
i način vođenja evidencije o izdanim osobnim iskaznicama.

Članak 2.

Zahtjev za izdavanje odnosno zamjenu osobne iskaznice podnosi se na
Obrascu 1 u koji se unose slijedeći podaci:

1. jedinstveni matični broj građana;

2. ime i prezime;

3. rođeno prezime i ime jednog od roditelja;

4. dan, mjesec, godina i mjesto rođenja;

5. općina i država rođenja;

6. mjesto prebivališta i adresa stanovanja (mjesto, općina, ulica i
kućni broj);

7. mjesto i datum podnošenja zahtjeva;

8. potpis podnositelja zahtjeva.

Članak 3.

Kada nadležno tijelo ne može odmah izdati ili zamijeniti osobnu iskaznicu,
na traženje podnositelja zahtjeva izdat će potvrdu o podnesenom zahtjevu
za izdavanje odnosno zamjenu osobne iskaznice na Obrascu 2.

Prilikom primitka osobne iskaznice potvrda iz stavka 1. se poništava.

Članak 4.

Uz zahtjev za izdavanje osobne iskaznice građanin je dužan predočiti
izvod iz matične knjige rođenih, domovnicu, ranije izdanu osobnu iskaznicu
i dvije fotografije veličine 3 x 3,5 cm.

Građanin kojem je u Republici Hrvatskoj dodijeljen jedinstveni matični
broj građana ne mora predočiti izvod iz matične knjige rođenih.

Fotografija mora biti izrađena na fotografskom papiru u crno-bijeloj
tehnici na bijeloj podlozi ili u boji, te mora vjerno prikazivati osobu
na koju se zahtjev odnosi.

Građanin mora biti fotografiran s lica (en face) otkrivena čela, bez
šešira, kape ili marame.

Izuzetno, starije osobe koje prema narodnim običajima nose maramu ili
kapu kao sastavni dio nošnje, mogu priložiti fotografiju na kojoj su pod
maramom ili kapom.

Članak 5.

O primljenim zahtjevima za izdavanje osobnih iskaznica vodi se evidencija
u odgovarajućem registru na Obrascu 3, a o izdanim osobnim iskaznicama
evidencija se vodi u obliku kartoteke na Obrascu 4.

Evidencija o primljenim zahtjevima i izdanim osobnim iskaznicama vodit
će se na način propisan u stavku 1. ovog članka do njezinog prenošenja
na sistem za automatsku obradu podataka.

Članak 6.

Osobna iskaznica izdaje se na Obrascu 5.

Obrazac osobne iskaznice pravokutnog je oblika veličine 7 x 10,5 cm.

Prednja strana Obrasca sadrži: naziv "Republika Hrvatska"
sa utisnutim grbom Republike Hrvatske, natpis osobna iskaznica, oznaku
serije i serijski broj osobne iskaznice, jedinstveni matični broj građana,
datum izdavanja i datum do kojeg vrijedi osobna iskaznica, te mjesto za
naziv nadležnog tijela koje je osobnu iskaznicu izdalo.

Prednja strana Obrasca sadrži i prostor za fotografiju, vlastoručni
potpis građanina, te prostor za slijedeće podatke: ime, prezime, rođeno
prezime, datum, mjesto, općina i država rođenja, mjesto prebivališta i
adresa stanovanja.

Prednja strana Obrasca ima i prostor za automatsko očitavanje koje sadrži
jedinstveni matični broj građana te oznaku serije i serijski broj osobne
iskaznice.

Poleđina Obrasca sadrži prostor za upis promjene podataka o prebivalištu
i adresi stanovanja.

Članak 7.

Za svaku osobnu iskaznicu koja se izdaje odnosno zamjenjuje popunjava
se Obrazac 4.

U Obrazac 4 unose se slijedeći podaci:

1. jedinstveni matični broj građana;

2. ime i prezime;

3. rođeno prezime i ime roditelja;

4. dan, mjesec, godina, mjesto i općina rođenja, a za osobe rođene u
inozemstvu i država rođenja;

5. pripadnost narodu, narodnosti ili etničkoj skupini;

6. zanimanje;

7. školska sprema;

8. podatak o upisu u matičnu knjigu rođenih i evidenciju o državljanstvu;

9. mjesto prebivališta i adresa stanovanja (mjesto, općina, ulica i
kućni broj);

10. datum prijave prebivališta;

11. osobno ime, odnosno naziv i sjedište stanodavca u mjestu prebivališta;

12. broj osobne iskaznice, datum izdavanja i datum do kojeg vrijedi
osobna iskaznica.

Na poleđinu Obrasca unose se slijedeći podaci:

1. potpis podnositelja zahtjeva;

2. potpis službene osobe;

3. prostor za upis podataka o promjeni prebivališta i adrese stanovanja
te prostor za upis napomena.

Poleđina Obrasca sadrži i prostor za otisak kažiprsta.

Članak 8.

Od građanina kojem se izdaje osobna iskaznica uzima se otisak desnog
kažiprsta. Otisak se stavlja na prostor predviđen za otisak kažiprsta na
Obrascu 4.

Ako osoba nema desnog kažiprsta, uzima se otisak srednjeg prsta odnosno
nekog drugog prsta desne ruke, a ako nema desne ruke uzima se otisak kažiprsta
lijeve ruke, o čemu se na Obrascu, uz otisak prsta upisuje odgovarajuća
bilješka.

Članak 9.

U slučaju kada na postojećem Obrascu 4 nema više mjesta za upis promjene
podataka, popunjava se novi Obrazac, a raniji Obrazac odlaže se u posebnu
kartoteku gdje se čuva najmanje 5 godina.

U slučaju smrti ili prestanka hrvatskog državljanstva, imatelja osobne
iskaznice sa Obrascem 4 postupa se kao u stavku 1. ovog članka.

Članak 10.

Kada nadležno tijelo zamijeni osobnu iskaznicu koju je izdalo drugo
nadležno tijelo ili na osobnu iskaznicu koju je idalo drugo nadležno tijelo
upiše promijenjeni podatak o prebivalištu i adresi stanovanja, o tome je
dužno u roku 15 dana izvijestiti nadležno tijelo koje je izdalo osobnu
iskaznicu, uz naznaku serije i serijskog broja nove osobne iskaznice i
drugih promijenjenih podataka na osobnoj iskaznici.

Članak 11.

Obrasci 1, 2, 3, 4 i 5 tiskani su uz ovaj pravilnik i čine njegov sastavni
dio.

Članak 12.

Na dan stupanja na snagu ovog pravilnika prestaje važiti Pravilnik o
obrascu zahtjeva za izdavanje osobne karte, obrascu osobne karte, te o
načinu uzimanja otiska prstiju i o evidenciji o izdanim osobnim kartama
("Narodne novine", broj 19/75 i 42/81).

Članak 13.

Ovaj pravilnik stupa na snagu danom objave u "Narodnim novinama".

Broj: 511-01-33-25239/1991

Zagreb, 15. listopada 1991.

Ministar unutarnjih poslova

Ivan Vekić, v. r.

Obrazac 1

```

____________________________________________________________________________
ZAHTJEV ZA IZDAVANJE - ZAMJENU OSOBNE ISKAZNICE
____________________________________________________________________________
( Jedinstveni matični broj građana )

____________________________________________________________________________
( Ime i prezime )

____________________________________________________________________________
( Rođeno prezime i ime roditelja )

____________________________________________________________________________
( Dan, mjesec, godina i mjesto rođenja )

____________________________________________________________________________
( Općina i država rođenja )

____________________________________________________________________________
( Prebivalište i adresa stanovanja )

____________________________________________________________________________

_____________________________                   _____________________________
Mjesto podnošenja zahtjeva                              Datum podnošenja zahtjeva

                                                        _____________________________
                                                        Potpis podnositelja zahtjeva

Obrazac 2

_______________________________
Naziv tijela koje izdaje potvrdu

POTVRDA

Za ____________________________________________________________
        (Ime i prezime, ime roditelja i jedinstveni matični broj građana)

____________________________________________________________________________
                                (Datum, mjesto, općina i država rođenja)

Potvrđuje se da je imenovani - a dana _________________________________

A ) Prijavio - la prabivalište u __________________________________________
                                        Mjesto, općina i adresa stanovanja

B ) Odjavio - la prebivalište iz _________________________________________
                                        Mjesto, općina i adresa stanovanja

C ) Prijavio - la promjenu adrese stanovanja u _________________________
                                                Mjesto, općina i adresa stanovanja

D ) Prijavio - la boravište u ____________________________________________
                                        Mjesto, općina i adresa stanovanja

E ) Podnio - jela zahtjev za izdavanje - zamjenu osobne iskaznice ________________________
                                                                Naziv tijela kojem je podnesen zahtjev

                                M.P.
                                                                __________________________
                                                                Potpis službene osobe

Potvrda vrijedi do __________________

Obrazac 3

REGISTAR PRIMLJENIH ZAHTJEVA ZA IZDAVANJE OSOBNIH ISKAZNICA
____________________________________________________________________________
REDNI   DATUM PRIMITKA  IME I           DAN, MJESEC,    SERIJA I        PRIMJED-
BROJ            ZAHTJEVA ZA     PRE-            GODINA          SERIJSKI        BA
                IZDAVANJE               ZIME            MJESTO          BROJ
                OSOBNE                          ROĐENJA         OSOBNE
                ISKAZNICE                                                       ISKAZNICE
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________

Obrazac 4

KARTON IZDANE - ZAMJENJENE OSOBNE ISKAZNICE

                        Jedinstveni matični broj građana
                        _____________________________________________________
Fotografija             Ime i prezime
30 x 35 mm              ______________________________________________________
                        Rođeno prezime i ime roditelja
                        ______________________________________________________

Datum______________________________________________________
Rođen-a Mjesto_______________________________________________________
Općina______________________________________________________
Država______________________________________________________
Nacionalna pripadnost______________________________________________________
Zanimanje______________________________________________________
Školska sprema______________________________________________________
Upisan-a MKR_________________________________________________________
u Evidenciju državljanstva
                Mjesto________________________________________________________
                Općina_______________________________________________________
Prebiva-        Ulica i kbr.__________________________________________________
lište           Datum prijave_________________________________________________
                Osobno ime__________________________________________________
                Naziv i sjedište
                stanodavca______________________________________________________
Broj osobne iskaznice______________________________________________________
Datum izdavanja______________________________________________________
Vrijedi do______________________________________________________

Strana 1

                Potpis podnositelja zahtjeva

Otisak          ________________________________________________
                Potpis službene osobe
kažiprsta
                _________________________________________________

PROMJENE PREBIVALIŠTA I ADRESE STANOVANJA - NAPOMENE

Poleđina

Obrazac 5

REPUBLIKA HRVATSKA              OSOBNA ISKAZNICA
JMBG                                    br.
                Ime
                Prezime
fotografija
30 x 35 mm      Mjesto i država rođenja
                Prebivalište i adresa stanovanja

Izdala                                  Datum izdavanja

Vlastoručni potpis                      Vrijedi do

HOI"            ""              "       "       """
Prednja strana

Promjena prebivališta i adrese stanovanja

Datum promjene                                  M.P.

Promjena prebivališta i adrese stanovanja

Datum promjene                                  M.P.

Promjena prebivališta i adrese stanovanja

Datum promjene                                  M.P.
Poleđina

```

Pravilnik, NN 54/1991-1472